
	Comisia juridică, de disciplină şi imunităţi


	
	Comisia pentru agricultură, silvicultură, industrie alimentară şi servicii specifice
           Bucureşti, 6 martie 2018
           Pl-x 429/2017


Către,
BIROUL PERMANENT

Vă înaintăm, alăturat, RAPORTUL COMUN asupra Propunerii legislative privind completarea art.4 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, trimisă Comisiei juridice, de disciplină şi imunităţi şi Comisiei pentru agricultură, silvicultură, industrie alimentară şi servicii specifice, cu adresa nr. Pl-x 429 din 6 noiembrie 2017 şi înregistrată cu nr.4c-11/1061, respectiv cu nr.4c-4/539  din 7 noiembrie 2017.

În raport cu obiectul si conţinutul său, iniţiativa legislativă face parte din categoria legilor organice.
            PREŞEDINTE,


                         PREŞEDINTE,
       Eugen NICOLICEA

                  Alexandru STĂNESCU

	COMISIA JURIDICĂ,

DE DISCIPLINĂ ŞI IMUNITĂŢI

Nr. 4c-11/1061
	
	COMISIA PENTRU AGRICULTURĂ, SILVICULTURĂ, INDUSTRIE ALIMENTARĂ ŞI SERVICII SPECIFICE
Nr. 4c-4/539
                                     Bucureşti, 6 martie 2018
                                     Pl-x 429/2017

	
	
	


RAPORT COMUN
asupra Propunerii legislative privind completarea art.4 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997
În conformitate cu prevederile art.95 din Regulamentul Camerei Deputaţilor, republicat,  cu modificările şi completările ulterioare, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu Propunerea legislativă privind completarea art.4 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, trimisă cu adresa nr. Pl-x 429 din 6 noiembrie 2017 şi înregistrată cu nr.4c-11/1061, respectiv cu nr.4c-4/539  din 7 noiembrie 2017.

Senatul, în calitate de primă Cameră sesizată, a respins iniţiativa legislativă, în şedinţa din data de 30 octombrie 2017.

Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.2 din Regulamentul Camerei Deputaţilor, republicat, cu modificările şi completările ulterioare, Camera Deputaţilor este Cameră decizională.

Consiliul Legislativ, prin adresa înregistrată cu nr.319 din 10 mai 2017, a avizat favorabil propunerea legislativă.
Guvernul prin punctul de vedere transmis precizează că nu susţine adoptarea iniţiativei legislative.

Comisia pentru mediu şi echilibru ecologic, în data de 28 noiembrie 2017, a avizat negativ propunerea legislativă.
Comisia pentru administraţie publică şi amenajarea teritoriului, în data de 21 noiembrie 2017, a avizat negativ iniţiativa legislativă.
Propunerea legislativă are ca obiect de reglementare completarea art.4 din Legea nr.1/2000, cu un nou alineat, alin.(110), prin care se doreşte exceptarea de la prevederile alin. (11) – (19) din prezenta lege a persoanelor care au devenit acţionari la societăţile comerciale piscicole, cărora li se vor atribui drepturile obţinute în conformitate cu legislaţia în domeniu.

În conformitate cu prevederile art.61 şi 63 din Regulamentul Camerei Deputaţilor, republicat, cu modificările şi completările ulterioare, membrii Comisiei juridice, de disciplină şi imunităţi şi Comisiei pentru silvicultură, industrie alimentară şi servicii specifice au examinat propunerea legislativă în şedinţe separate. La întocmirea prezentului raport comun Comisiile au avut în vedere expunerea de motive, avizul favorabil al Consiliului Legislativ, punctul de vedere negativ al Guvernului, avizul negativ al Comisiei pentru mediu şi echilibru ecologic şi avizul negativ al Comisiei pentru administraţie publică şi amenajarea teritoriului.

Membrii Comisiei pentru agricultură, silvicultură, industrie alimentară şi servicii specifice au examinat propunerea legislativă în şedinţa din 28 noiembrie 2017. La lucrările comisiei şi-au înregistrat prezenţa un număr de 23 deputaţi din totalul de 25 membri ai comisiei.
Membrii Comisiei juridice, de disciplină şi imunităţi au examinat iniţiativa legislativă în şedinţa din 6 martie 2018. La lucrările Comisiei deputaţii au fost prezenţi conform listei de prezenţă.
În urma examinării propunerii legislative şi a opiniilor exprimate, deputaţii celor două comisii prezenţi la lucrări, au hotărât, cu unanimitate de voturi, să propună plenului Camerei Deputaţilor respingerea Propunerii legislative privind completarea art.4 din Legea nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997.
În raport cu obiectul şi conţinutul său, propunerea legislativă face parte din categoria legilor organice.

                     PREŞEDINTE,

   

              PREŞEDINTE,


      Eugen NICOLICEA

                           Alexandru STĂNESCU
                       SECRETAR,                                                     SECRETAR,                                               

             Costel Neculai DUNAVA                                          Dan CIOCAN
                    Consilier parlamentar, Andreea Sârbu


            Expert parlamentar, Ionela Began

